CELEX: 62015TN0306
Language: mt
Date: 2015-06-09 00:00:00
Title: Kawża T-306/15: Rikors ippreżentat fid-9 ta’ Ġunju 2015 – KV vs EACEA

24.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 279/39
            
         Rikors ippreżentat fid-9 ta’ Ġunju 2015 – KV vs EACEA
   (Kawża T-306/15)
   (2015/C 279/49)
   Lingwa tal-kawża: l-Ingliż
   
      Partijiet
   
   
      Rikorrenti: KV (Ateni, il-Greċja) (rappreżentant: S. Pappas, avukat)
   
      Konvenuta: L-Aġenzija Eżekuttiva għall-Edukazzjoni, l-Awdjoviżiv u l-Kultura
   
      Talbiet
   
   
               —
            
            
               tannulla d-deċiżjoni EACEA/MH/mvh/OKRAPF15D006233 tal-Aġenzija Eżekuttiva għall-Edukazzjoni, l-Awdjoviżiv u l-Kultura (EACEA) tal-10 ta’ April 2014, relatata mal-finanzjament tal-ftehim 518072-LLP-1-2011-1-DE-COMENIUS-CNW/2011-3848 sa fejn tikkonċerna l-proġett NEST – “Network for Staff and Teachers in Childcare Services”;
            
         
               —
            
            
               tikkundanna lill-konvenuta għall-ispejjeż tagħha kif ukoll dawk sostnuti mir-rikorrenti f’din il-proċedura.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq żball manifest ta’ evalwazzjoni.
               
                           —
                        
                        
                           Id-deċiżjoni kkontestata hija vvizzjata minn żball manifest ta’ evalwazzjoni fid-distinzjoni bejn is-servizzi “abitwali” u “addizzjonali” pprovduti mill-imsieħba/azzjonisti tar-rikorrenti matul il-proġett inkwistjoni, peress li l-EACEA manifestament marret kontra n-natura tas-servizzi pprovduti mill-imsieħba, ir-rieda ċara tat-talba tal-assemblea ġenerali tar-rikorrenti li jkunu trattati u regolati tali servizzi peress li hija tqishom bħala kategorija distinta li ma taqgħax taħt id-dispożizzjonijiet tal-istatuti, u l-fatt li s-servizzi pprovduti mill-imsieħba fil-proġett ikkonċernat kienu jissodisfaw ir-rekwiżiti kollha espressi fid-deċiżjoni msemmija iktar 'il fuq tal-assemblea ġenerali.
                        
                     
         
               2.
            
            
               It-tieni motiv ibbażat fuq it-tieni żball manifest ta’ evalwazzjoni.
               
                           —
                        
                        
                           Id-deċiżjoni kkontestata hija vvizzjata minn żball manifest ta’ evalwazzjoni sa fejn tikkonċerna r-raġunament tad-deċiżjoni dwar ir-rabta ta’ subordinazzjoni bejn l-imsieħba/azzjonisti u r-rikorrenti, li l-eżistenza tagħha kienet ġiet stabbilita b’mod ċar fil-provi prodotti quddiem l-EACEA.